A Törvényszék 2024. május 8-i ítélete – The Not Company kontra EUIPO (NOT MILK)
(T-320/23. sz. ügy)1
(„Európai uniós védjegy – A NOT MILK európai uniós ábrás védjegy bejelentése – Feltétlen kizáró okok – Megkülönböztető képesség hiánya – Leíró jelleg – Az (EU) 2017/1001 rendelet 7. cikke (1) bekezdésének b) és c) pontja – Indokolási kötelezettség – Egyenlő bánásmód – A megfelelő ügyintézés elve”)
Az eljárás nyelve: spanyol
Felek
Felperes: The Not Company SpA (Santiago, Chile) (képviselők: I. Valdelomar Serrano, J. Rodríguez-Fuensalida y Carnicero, P. Ramells Higueras, A. Figuerola Moure és P. Muñoz Moreno ügyvédek)
Alperes: Az Európai Unió Szellemi Tulajdoni Hivatala (EUIPO) (képviselő: E. Nicolás Gómez meghatalmazott)
Tárgy
Az EUMSZ 263. cikken alapuló keresetében a felperes az Európai Unió Szellemi Tulajdoni Hivatala (EUIPO) második fellebbezési tanácsa 2023. március 28-i határozatának (R 2233/2022-2. sz. ügy) hatályon kívül helyezését kéri.
Rendelkező rész
A Törvényszék a keresetet elutasítja.
A felek maguk viselik saját költségeiket.
____________
1 HL C 261., 2023.7.24.